CELEX: 32021D0044
Language: lv
Date: 2021-01-19 00:00:00
Title: Komisijas Īstenošanas lēmums (ES) 2021/44 (2021. gada 19. janvāris) par atļauju Itālijai turpināt izmantot noteiktas aptuvenas aplēses PVN pašu resursu bāzes aprēķinam attiecībā uz pasažieru pārvadājumiem līdz 2024. gada beigām (izziņots ar dokumenta numuru C(2021) 71) (Autentisks ir tikai teksts itāļu valodā)

21.1.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 20/1
               
            
         KOMISIJAS ĪSTENOŠANAS LĒMUMS (ES) 2021/44
         (2021. gada 19. janvāris)
         par atļauju Itālijai turpināt izmantot noteiktas aptuvenas aplēses PVN pašu resursu bāzes aprēķinam attiecībā uz pasažieru pārvadājumiem līdz 2024. gada beigām
         
            
               (izziņots ar dokumenta numuru C(2021) 71)
            
         
         (Autentisks ir tikai teksts itāļu valodā)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Atomenerģijas kopienas dibināšanas līgumu,
         ņemot vērā Padomes Regulu (EEK, Euratom) Nr. 1553/89 (1989. gada 29. maijs) par galīgajiem vienotajiem pasākumiem, lai iekasētu pašu resursus, ko veido pievienotās vērtības nodokļi (1), un jo īpaši tās 6. panta 3. punkta otro ievilkumu,
         apspriedusies ar Padomdevēju komiteju pašu resursu jautājumos,
         tā kā:
         
                     (1)
                  
                  
                     Saskaņā ar Padomes Direktīvas 2006/112/EK (2) 371. pantu dalībvalstis, kuras 1978. gada 1. janvārī atbrīvoja no nodokļa minētās direktīvas X pielikuma B daļā minētos darījumus, drīkst turpināt atbrīvot šos darījumus saskaņā ar nosacījumiem, kuri minētajā dienā bija spēkā attiecīgajā dalībvalstī. Saskaņā ar Regulas (EEK, Euratom) Nr. 1553/89 2. panta 2. punktu šie darījumi ir jāņem vērā, nosakot pievienotās vērtības nodokļa (PVN) pašu resursu bāzi.
                  
               
                     (2)
                  
                  
                     Ar Komisijas Īstenošanas lēmumu (ES, Euratom) 2015/2190 (3) Itālijai bija atļauts izmantot aptuvenas aplēses attiecībā uz pasažieru pārvadājumiem un citiem darījumiem, kas minēti Direktīvas 2006/112/EK X pielikuma B daļas 10. punktā, lai aprēķinātu PVN pašu resursu bāzi no 2015. gada 1. janvāra līdz 2019. gada 31. decembrim.
                  
               
                     (3)
                  
                  
                     Itālija 2019. gada 2. aprīļa vēstulē lūdza Komisijai atļauju turpināt izmantot noteiktas aptuvenas aplēses PVN pašu resursu bāzes aprēķinam. It īpaši Itālija nevar veikt precīzu PVN pašu resursu bāzes aprēķinu darījumiem atbilstīgi Direktīvas 2006/112/EK X pielikuma B daļas 10. punktam attiecībā uz minētajā punktā minētajiem pasažieru pārvadājumiem un citiem darījumiem. Šāds aprēķins varētu radīt nesamērīgu administratīvo slogu, kas nebūtu attaisnojams saistībā ar minēto darījumu ietekmi uz Itālijas kopējo PVN pašu resursu bāzi. Itālija var veikt aprēķinu, izmantojot aptuvenas aplēses šīs kategorijas darījumiem. Tādēļ būtu jāatļauj Itālijai turpināt aprēķināt PVN pašu resursu bāzi, izmantojot aptuvenas aplēses attiecībā uz pasažieru pārvadājumiem un citiem darījumiem, kas minēti Direktīvas 2006/112/EK X pielikuma B daļas 10. punktā.
                  
               
                     (4)
                  
                  
                     Pārredzamības un juridiskās noteiktības labad ir lietderīgi noteikt šai atļaujai termiņu,
                  
               IR PIEŅĒMUSI ŠO LĒMUMU.
         
            1. pants
            Lai aprēķinātu PVN pašu resursu bāzi no 2020. gada 1. janvāra līdz 2024. gada 31. decembrim, Itālijai atļauj izmantot aptuvenas aplēses attiecībā uz pasažieru pārvadājumiem un citiem darījumiem atbilstīgi Direktīvas 2006/112/EK X pielikuma B daļas 10. punktam.
         
         
            2. pants
            Šis lēmums ir adresēts Itālijas Republikai.
         
         
            Briselē, 2021. gada 19. janvārī
            
               
                  Komisijas vārdā –
               
               
                  Komisijas loceklis
               
               Johannes HAHN
            
         
         
            (1)  OV L 155, 7.6.1989., 9. lpp.
         
         
            (2)  Padomes Direktīva 2006/112/EK (2006. gada 28. novembris) par kopējo pievienotās vērtības nodokļa sistēmu (OV L 347, 11.12.2006., 1. lpp.).
         
            (3)  Komisijas Īstenošanas lēmums (ES, Euratom) 2015/2190 (2015. gada 25. novembris), ar ko Itālijai atļauj izmantot noteiktas aptuvenas aplēses PVN pašu resursu bāzes aprēķinam (OV L 312, 27.11.2015., 24. lpp.).